Ryan Lortie
desrt@desrt.ca 2012
Ekaterina Gerasimova
kittykat3756@gmail.com 2013, 2015
A zárolási mód használata a dconf programban, hogy megakadályozza a felhasználókat bizonyos beállítások megváltoztatásában.
Úr Balázs
ur.balazs@fsf.hu 2018.

# Bizonyos beállítások zárolása

Egy dconf kulcs zárolásához létre kell hoznia egy locks alkönyvtárat a kulcsfájl könyvtárában. A könyvtáron belüli fájlok tartalmazzák a zárolandó kulcsok listáját. Csakúgy, mint a kulcsfájloknál, akármennyi fájlt hozzáadhat ehhez a könyvtárhoz. Itt egy példa arra, hogy hogyan kell egy ilyennek kinéznie:

# Egy beállítás zárolása

Mielőtt zárolni tudna egy kulcsot, előtte be kell állítania. Ez a példa bemutatja, hogy egy háttérbeállítást hogyan kell zárolni, miután be lett állítva. Ezen a ponton rendelkezni kell egy felhasználói profillal és egy kulcsfájllal annál a beállításnál, amelyet zárolni szeretne.

Hozzon létre egy /etc/dconf/db/local.d/locks nevű könyvtárat.

Hozzon létre egy fájlt az /etc/dconf/db/local.d/locks/ könyvtárban, és soronként egy kulcsot adjon meg. Például hozza létre az /etc/dconf/db/local.d/locks/00_default-wallpaper fájlt:

# a háttér változtatásának megakadályozása /org/gnome/desktop/background/picture-uri /org/gnome/desktop/background/picture-options /org/gnome/desktop/background/primary-color /org/gnome/desktop/background/secondary-color

A dconf 0.7.4 esetén a zárolás csak kulcsalapon támogatott teljesítménybeli okokból. Még nem zárolhat teljes alútvonalakat. Tervbe van véve ennek megvalósítása a jövőbeni kiadásokban.