GNOME dokumentációs projekt
gnome-doc-list@gnome.org
Médiakártyák hibáinak elhárítása
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Médiakártya-olvasó problémái

A legtöbb számítógép tartalmaz SD, MMC, SM, MS, CF és más médiakártyák olvasására szolgáló kártyaolvasókat. Ezeket a rendszer automatikusan felismeri és csatolja. Ha mégsem, az alábbi hibaelhárítási utasítások segíthetnek:

Győződjön meg róla, hogy a kártya megfelelően van behelyezve. Számos kártya megfelelően behelyezve úgy néz ki, mintha fejjel lefelé lenne. Győződjön meg róla, hogy a kártya szorosan illeszkedik a foglalatba. Egyes kártyákat, különösen a CF-kártyákat enyhén meg kell nyomni, hogy megfelelően rögzüljön. Legyen azonban óvatos, és ne nyomja túl erősen. Ha valami szilárdba ütközik, ne erőltesse.

Nyissa meg a Fájlok alkalmazást a Tevékenységek áttekintésből. Megjelenik a behelyezett kártya a bal oldali oldalsáv Eszközök listájában? Egyes esetekben a kártya megjelenik ebben a listában, de nincs csatolva. Kattintson rá egyszer a csatolásához. Ha az oldalsáv nem látható, akkor nyomja meg az F9 billentyűt, vagy nyomja meg a felső sáv Fájlok gombját, és válassza az Oldalsáv megjelenítése menüpontot.

Ha a kártya nem jelenik meg az oldalsávban, akkor nyomja meg a Ctrl L kombinációt, majd írja be a computer:/// kifejezést, és nyomja meg az Entert. Ha a kártyaolvasó megfelelően van beállítva, akkor az olvasó itt egy meghajtóként jelenik meg, ha üres; és maga a kártya jelenik meg, ha csatolva van egy kártya.

Ha csak az olvasót látja, és a kártyát nem, akkor a kártya hibásodhatott meg. Próbáljon meg másik kártyát használni, vagy ha lehetséges, akkor másik kártyaolvasóval beolvastatni a kártyát.

Ha a Számítógép hely tallózásakor nem jelennek meg sem kártyák, sem meghajtók, akkor lehetséges, hogy a kártyaolvasó illesztőprogram-problémák miatt nem működik. Ha a kártyaolvasó belső (azaz a számítógépbe van építve), akkor ez valószínűbb. A legjobb megoldás a kérdéses kártyát használó eszköz (fényképezőgép, mobiltelefon stb.) közvetlen csatlakoztatása a számítógép egy USB-portjához. A külső USB-kártyaolvasók jobban támogatottak.