Gnomen dokumentointiprojekti
gnome-doc-list@gnome.org
Michael Hill
mdhillca@gmail.com
Shobha Tyagi
tyagishobha@gmail.com
Käynnistä sovelluksia Toiminnot-yleisnäkymästä.
Timo Jyrinki
timo.jyrinki@iki.fi 2012.
Jiri Grönroos
jiri.gronroos+l10n@iki.fi 2012-2018.

# Sovelluksien käynnistäminen

Siirrä hiiren osoitin näytön vasemmassa laidassa olevaan Toiminnot-kulmaan nähdäksesi Toiminnot-yleisnäkymän. Täältä löydät kaikki sovelluksesi. Voit avata yleisnäkymän myös painamalla Super-näppäintä.

You can start applications from the Applications menu at the top left of the screen, or you can use the Activities overview by pressing the Super key.

Kun olet Toiminnot-yleisnäkymässä, voit avata sovelluksen monilla eri tavoilla:

Kirjoita sovelluksen nimi — haku alkaa välittömästi. Jos näin ei jostain syystä tapahdu, varmista että syöte on kohdistettu hakukenttään. Jos et tiedä sovelluksen tarkkaa nimeä, voit kirjoittaa jotain sovellukseen liittyvää. Napsauta sovelluksen kuvaketta avataksesi kyseinen sovellus.

Joidenkin sovellusten kuvakkeet näkyvät telakassa, Toiminnot-yleisnäkymässä näytön vasemmassa laidassa olevalla alueella. Napsauta haluamaasi kuvaketta käynnistääksesi vastaavan sovelluksen.

Jos käytät joitain sovelluksia usein, voit lisätä niiden kuvakkeet telakkaan.

Napsauta ruudukkopainiketta telakan alaosasta. Näet usein käytetyt sovellukset, jos Käytetyimmät-näkymä on käytössä. Jos haluamasi sovellus ei näy käytetyimpien näkymässä, napsauta Kaikki-painiketta sovellusnäkymän alaosasta. Napsauta nyt haluamasi sovelluksen kuvaketta.

Voit käynnistää sovelluksen toiseen työtilaan vetämällä sovelluksen kuvakkeen telakasta tai sovellusnäkymästä näytön oikeassa laidassa näkyvään työtilaan. Sovellus avautuu työtilassa, johon vedit ja pudotit kuvakkeen.

Voit avata sovelluksen uudessa työtilassa vetämällä sovelluksen kuvakkeen työtilavaihtimen alaosassa olevaan tyhjään työtilaan.

# Komennon suorittaminen nopeasti

Yksi tapa käynnistää sovellus on painaa Alt F2, kirjoittaa komennon nimi, ja sitten painaa Enter.

Jos haluat avata esimerkiksi Firefoxin, paina Alt F2 ja kirjoita "firefox" (ilman lainausmerkkejä). Yleensä sovelluksen nimi on sama kuin sen käynnistävä komento.