Tiffany Antopolski
tiffany.antopolski@gmail.com 2011
Shaun McCance
shaunm@gnome.org 2012
Michael Hill
mdhillca@gmail.com
David King
amigadave@amigadave.com 2015
Feu una foto o registreu un vídeo del que està passant a la vostra pantalla.
David Aguilera
david.aguilera.moncusi@gmail.com 2011

# Captures i enregistraments de pantalla

Podeu fer una imatge de la vostra pantalla (una captura de pantalla) o gravar un vídeo del que està passant a la pantalla (un enregistrament de pantalla). Això és útil si, per exemple, voleu mostrar a algú com fer alguna cosa a l'ordinador. Les captures de pantalla i els enregistraments són fitxers d'imatge i de vídeo normals, de manera que podeu enviar-les per correu electrònic i compartir-les a la web.

# Fer una captura de pantalla

Obrir Captura de pantalla des de la vista general d'Activitats.

A la finestra de Captura de pantalla, seleccioneu si s'ha d'agafar tota la pantalla, la finestra actual o una àrea de la pantalla. Establiu un retard si heu de seleccionar una finestra o configurar l'escriptori per a la captura de pantalla. A continuació, trieu els efectes que desitgeu.

Feu clic a Fer una captura de pantalla.

Si seleccioneu Seleccionar l'àrea a agafar, el punter es transforma en una creu. Feu clic i arrossegueu l'àrea que voleu per a la captura de pantalla.

A la finestra Desar la captura, entreu un nom de fitxer i trieu una carpeta, aleshores feu clic a Desar.

Com a alternativa, importeu la captura de pantalla directament a una aplicació d'edició d'imatges sense haver-la de desar primer. Feu clic a Copiar a l'escriptori aleshores enganxeu la imatge a l'altra aplicació o arrossegueu la miniatura de la captura de pantalla a l'aplicació.

## Dreceres de teclat

Feu ràpidament una captura de pantalla de l'escriptori, una finestra, o una àrea de pantalla, mitjançant aquestes dreceres de teclat globals:

Prt Scrn per fer una captura de pantalla de l'escriptori.

Alt Prt Scrn per fer una captura de pantalla d'una finestra.

Shift Prt Scrn per fer una captura de pantalla d'una àrea que seleccioneu.

Quan feu servir una drecera de teclat, la imatge es desarà automàticament a la vostra carpeta Imatges a la vostra carpeta d'inici amb un nom que comença per Screenshot i inclou la data i l'hora que es va fer.

Si no teniu una carpeta Imatges, les imatges es desaran a la vostra carpeta d'inici.

Mantingueu premuda la tecla Ctrlamb qualsevol dels accessos directes anteriors per copiar la imatge de captura de pantalla al porta-retalls en comptes de desar-la.

# Fer un enregistrament de pantalla

Podeu fer un enregistrament de vídeo del que està passant a la pantalla:

Premeu Ctrl Alt Shift R per començar a gravar el que hi ha a la pantalla.

Es mostra un cercle vermell a l'extrem superior dret de la pantalla quan l'enregistrament està en curs.

Un cop hàgeu acabat, premeu Ctrl Alt Shift R de nou per aturar l'enregistrament.

El vídeo es guarda automàticament a la vostra carpeta Videos a la vostra carpeta s'inici, amb un nom que comença per Screencast i inclou la data i hora en que es va fer.

Si no teniu una carpeta Vídeos, els vídeos es desaran a la vostra carpeta d'inici.