Juanjo Marin
juanj.marin@juntadeandalucia.es
Ekaterina Gerasimova
kittykat3756@gmail.com
La tecla Menu llança un menú contextual amb el teclat en lloc del botó dret.
David Aguilera
david.aguilera.moncusi@gmail.com 2011

# Quina és la tecla Menu?

La tecla Menu, també coneguda com tecla Aplicació, és una tecla que es troba en alguns teclats orientats a Windows. Aquesta tecla sol estar en la part inferior dreta del teclat, al costat de la tecla Ctrl, però pot estar posada en una ubicació diferent pels fabricants de teclat. Se sol representar com un cursor que flota sobre un menú: Menu key icon.

La funció principal d'aquesta tecla és llançar un menú contextual amb el teclat en lloc de fer clic amb el botó dret del ratolí: això és útil si el ratolí o un dispositiu similar no estan disponibles o quan el botó dret del ratolí no existeix.

La tecla Menu de vegades s'omet en interès de l'espai, sobretot en teclats d'ordinadors portàtils. En aquest cas, alguns teclats inclouen la funció Menu en una tecla que es pot activar en combinació amb la tecla de Funció (Fn).

El menu contextual és un menú que apareix quan feu clic amb el botó dret. El menú que veieu, si existeix, depèn del context i és funció de l'àrea que hàgeu clicat amb el botó dret. Quan utilitzeu la tecla Menu, el menú contextual es mostra en funció de la zona de pantalla on estava el cursor en el moment de prémer la tecla.