Controli qui pot veure i editar els seus fitxers i carpetes.
Tiffany Antopolski
tiffany@antopolski.com
Shaun McCance
shaunm@gnome.org
Michael Hill
mdhillca@gmail.com
David Aguilera
david.aguilera.moncusi@gmail.com 2011

# Establir els permisos pel fitxer

Podeu utilitzar els permisos de fitxer per controlar qui pot veure i editar fitxers de la vostra propietat. Per visualitzar i establir els permisos d'un fitxer, feu clic amb el botó dret i seleccioneu-lo Propietats, aleshores seleccioneu la pestanya Permisos.

Veure i a continuació es detallen els tipus de permisos que podeuestablir.

# Fitxers

Podeu establir els permisos per al propietari del fitxer, el propietari del grup i tots els altres usuaris del sistema. Per als vostres fitxers, sou el propietari, i podeu donar-vos permís de només lectura o lectura i escriptura. Establiu un fitxer a només lectura si no voleu canviar-lo accidentalment.

Tot usuari de l'ordinador pertany a un grup. En els ordinadors domèstics és comú que cada usuari tingui el seu propi grup, i els permisos de grup no s'utilitzen sovint. En entorns corporatius, els grups s'utilitzen a vegades per a departaments o projectes. A més de tenir un propietari, cada fitxer pertany a un grup. Es pot configurar el grup del fitxer i controlar els permisos per a tots els usuaris d'aquest grup. Només es pot configurar el grup del fitxer a un grup al qual pertanyeu.

També podeu establir els permisos per als usuaris que no siguin el propietari i els del grup del fitxer.

Si el fitxer és un programa, com ara un script, heu de seleccionar Permetre executar el fitxer com a programa per executar-lo. Fins i tot amb aquesta opció seleccionada, el gestor de fitxers encara pot obrir el fitxer en una aplicació o preguntar-vos què fer. Veure per obtenir més informació.

# Carpetes

Podeu establir permisos a les carpetes pel propietari, el grup i altres usuaris. Consulteu a dalt els detalls dels permisos de fitxers per obtenir una explicació dels propietaris, grups i altres usuaris.

Els permisos que podeu establir per a una carpeta són diferents dels que podeu establir per a un fitxer.

## Cap

L'usuari ni tan sols podrà veure quins fitxers hi ha a la carpeta.

## Mostra només fitxers

L'usuari podrà veure quins fitxers es troben a la carpeta, però no podrà obrir-los, crear-ne o eliminar-los.

## Accedir als fitxers

L'usuari podrà obrir fitxers a la carpeta (sempre que tingui permís per fer-ho en el fitxer en particular), però no podrà crear fitxers nous o eliminar-ne.

## Crear i eliminar fitxers

L'usuari tindrà accés complet a la carpeta, inclosa l'obertura, creació i eliminació de fitxers.

També podeu establir ràpidament els permisos de fitxers de tots els fitxers de la carpeta fent clic Canviar els permisos dels fitxers adjunts. Utilitzeu les llistes desplegables per ajustar els permisos dels fitxers o carpetes continguts i feu clic a Canviar. Els permisos també s'apliquen als fitxers i carpetes en subcarpetes, a qualsevol profunditat.