Col·laboradors a la wiki de documentació d'Ubuntu
Phil Bull
philbull@gmail.com
Alguns controladors de dispositius no funcionen molt bé amb alguns adaptadors sense fil, de manera que és possible que hàgueu de trobar-ne un de millor.
David Aguilera
david.aguilera.moncusi@gmail.com 2011

# Solució de problemes de xarxa sense fil

Assegureu-vos que hi ha instal·lats els controladors del dispositiu

En aquest pas, podeu comprovar si podeu obtenir controladors de dispositius de treball per a l'adaptador sense fil. Un controlador de dispositiu és una peça de programari que indica a l'ordinador com fer que un dispositiu de maquinari funcioni correctament. Tot i que l'ordinador reconegui l'adaptador sense fil, és possible que hi hagi controladors que no funcionin bé. Podeu trobar diferents controladors per a un adaptador que funcionen. Proveu algunes de les opcions següents:

Comproveu si el vostre adaptador sense fil està en una llista de dispositius compatibles.

La majoria de les distribucions de Linux mantenen una llista de dispositius sense fil per als quals tenen suport. De vegades, aquestes llistes proporcionen informació addicional sobre com aconseguir que els controladors funcionin correctament per a determinats adaptadors. Aneu a la llista per a la vostra distribució (per exemple, Ubuntu, Arch, Fedora o openSUSE) i comproveu si la marca i el model de l'adaptador sense fil hi figuren. És possible que pugueu utilitzar una part d'aquesta informació per tal que funcionin els vostres controladors.

Busqueu els controladors restringits (binaris).

Moltes distribucions de Linux només vénen amb controladors de dispositius que són gratuïts i de codi obert. Això es deu al fet que no poden distribuir controladors propietaris o de font tancada. Si el controlador correcte per a l'adaptador sense fil només està disponible en una versió no gratuïta o "només de codi binari", és possible que no estigui instal·lat de manera predeterminada. Si és aquest el cas, consulteu el lloc web del fabricant d'adaptadors per veure si proporciona controladors de Linux.

Algunes distribucions Linux tenen una eina que pot descarregar controladors restringits. Si la vostra distribució en té una, utilitzeu-la per veure si pot trobar-vos controladors pel dispositiu sense fil.

Utilitzeu els controladors de Windows per a l'adaptador.

En general, no es pot utilitzar un controlador de dispositiu dissenyat per a un sistema operatiu (com Windows) en un altre sistema operatiu (com Linux). Això es deu a que tenen diferents maneres de manipular els dispositius. Per a adaptadors sense fil, però, podeu instal·lar una capa de compatibilitat anomenada NDISwrapper que us permet utilitzar alguns controladors de Windows a Linux. Això és útil perquè els adaptadors sense fil gairebé sempre tenen controladors de Windows disponibles, mentre que els controladors de Linux a vegades no ho estan. Podeu obtenir més informació sobre com utilitzar NDISwrapper aquí. Tingueu en compte que no tots els controladors es poden utilitzar a través de NDISwrapper.

Si cap d'aquestes opcions funciona, és possible que vulgueu provar un altre adaptador per veure si podeu aconseguir que funcioni. Els adaptadors sense fils USB solen ser bastant barats i es connecten a qualsevol ordinador. Heu de comprovar que l'adaptador és compatible amb la vostra distribució de Linux abans de comprar-lo.