Tiffany Antopolski
tiffany@antopolski.com
Petr Kovar
pknbe@volny.cz
Impressió de llibrets plegats (com ara un llibre o un fullet) a partir d'un PDF amb paper normal de mida A4/Carta.
David Aguilera
david.aguilera.moncusi@gmail.com 2011

# Impressió d'un llibret en una impressora a doble cara

Podeu fer un fullet plegat (com un petit llibre o fulletó) imprimint les pàgines d'un document en un ordre especial i canviant un parell d'opcions d'impressió.

Aquestes instruccions són per imprimir un llibret des d'un document PDF.

Si voleu imprimir un llibret des d'un document LibreOffice, primer exporteu-lo a un PDF triant a Arxiu Exportar com a PDF…. El document ha de tenir un nombre múltiple de 4 pàgines (4, 8, 12, 16,...). És possible que hàgiu d'afegir fins a 3 pàgines en blanc.

Per imprimir un llibret:

Obriu el diàleg d'impressió. Normalment, es pot fer a través del menú d'Imprimir o utilitzant la drecera de teclat Ctrl P.

Feu clic al botó Propietats…

A la llista desplegable Orientació, assegureu-vos que està seleccionat a Apaïsat.

A la llista desplegable Duplex, seleccioneu Banda estreta.

Feu clic a OK per tornar al menú d'impressió.

A Rang i Copies, seleccioneu Pàgines.

Escriviu el número de pàgines en aquest ordre (n és el nombre total de pàgines i múltiple de 4):

n, 1, 2, n-1, n-2, 3, 4, n-3, n-4, 5, 6, n-5, n-6, 7, 8, n-7, n-8, 9, 10, n-9, n-10, 11, 12, n-11…

Exemples:

Llibret de 4 pàgines: Tipus 4,1,2,3

Llibret de 8 pàgines: Tipus 8,1,2,7,6,3,4,5

Llibret de 20 pàgines: Tipus 20,1,2,19,18,3,4,17,16,5,6,15,14,7,8,13,12,9,10,11

Trieu la pestanya Disseny de pàgina.

A Disseny, seleccioneu Fulletó.

A Cares de la pàgina, a la llista desplegable Incloure, seleccioneu Totes les pàgines.

Feu clic a Imprimir.