Projecte de documentació del GNOME
gnome-doc-list@gnome.org
Elimineu tots els fitxers i carpetes d'un disc dur extern o una unitat flash USB mitjançant el formateig.
David Aguilera
david.aguilera.moncusi@gmail.com 2011

# Elimineu-ho tot d'un disc extraïble

Si teniu un disc extraïble, com un llapis de memòria USB o un disc dur extern, de vegades voldreu eliminar completament tots els seus fitxers i carpetes. Podeu fer-ho formatejant el disc — això elimina tots els fitxers del disc i el deixa buit.

# Formatar el disc extraïble

Obrir Discs des de la vista d'Activitats.

Seleccioneu el disc que voleu esborrar de la llista de dispositius d'emmagatzematge de l'esquerra.

Assegureu-vos que heu seleccionat el disc correcte! Si seleccioneu el disc incorrecte, se suprimiran tots els fitxers de l'altre disc.

A la barra d'eines a sota de la secció Volums, feu clic al botó de menú. Aleshores feu clic a Format….

A la finestra que es desplega, trieu un Tipus de sistema de fitxers pel disc.

Si utilitzeu el disc en equips Windows i Mac OS, a més d'ordinadors Linux, trieu FAT. Si tan sols utilitzeu Windows, l'opció NTFS seria la millor opció. Una breu descripció dels tipus de sistema de fitxers es mostren amb una etiqueta.

Doneu el nom del disc i feu clic a Format… per continuar i mostra una finestra de confirmació. Comproveu els detalls acuradament i feu clic a Format per netejar el disc.

Un cop formatejat, feu clic a la icona d'expulsió per eliminar el disc de forma segura. Ara hauria d'estar buit i a punt per tornar a utilitzar.

# El formateig d'un disc no suprimeix els fitxers de forma segura

El formateig d'un disc no és una forma completament segura d'esborrar totes les seves dades. Un disc formatejat no sembla que tingui fitxers, però és possible que un programari de recuperació especial pugui recuperar-los. Si necessiteu eliminar els fitxers de forma segura, haureu d'utilitzar una utilitat de la línia d'ordres, com és shred.