Shaun McCance
shaunm@gnome.org
Andre Klapper
ak-47@gmx.net
Alexandre Franke
afranke@gnome.org
Ekaterina Gerasimova
kittykat3756@gmail.com
David Faour
dfaour.gnome@gmail.com
Opi kuinka poistua käyttäjätililtä kirjautumalla ulos, vaihtamalla käyttäjää ja niin edelleen.
Timo Jyrinki
timo.jyrinki@iki.fi 2012.
Jiri Grönroos
jiri.gronroos+l10n@iki.fi 2012-2018.

# Uloskirjautuminen, sammuttaminen ja käyttäjän vaihtaminen

Kun olet valmis lopettamaan tietokoneen käytön, voit sammuttaa sen, asettaa tietokoneen valmiustilaan säästääksesi virtaa tai kirjautua ulos.

# Uloskirjautuminen tai käyttäjän vaihtaminen

Jos haluat muiden pystyvän käyttää tietokonetta, voit kirjautua ulos tai vaihtaa käyttäjää. Jos vaihdat käyttäjää, kaikki käynnissä olevat sovellukset ovat edelleen käynnissä, kun kirjaudut takaisin koneelle.

Kirjaudu ulos tai vaihda käyttäjää napsauttamalla yläpalkin oikeassa laidassa olevaa järjestelmävalikkoa, jonka jälkeen napsauta nimeäsi ja valitse sitten haluamasi toiminto.

Valinnat Kirjaudu ulos ja Vaihda käyttäjää näkyvät valikossa, jos koneella on enemmän kuin yksi käyttäjätili.

Vaihda käyttäjää -valinta näkyy valikossa, jos koneella on enemmän kuin yksi käyttäjätili.

# Näytön lukitseminen

Jos poistut tietokoneelta hetkeksi, lukitse näyttö estääksesi muita ihmisiä käyttämästä tiedostojasi ja sovelluksia. Kun palaat, avaa lukitusnäytön näkymä ja kirjaudu takaisin sisään antamalla salasanasi. Jos et lukitse näyttöä itse, se lukitaan automaattisesti tietyn ajan kuluttua.

Lukitse näyttö napsauttamalla yläpalkin oikeassa laidassa olevaa järjestelmävalikkoa, ja napsauta avautuvan valikon alaosasta lukon kuvaketta.

Kun näyttö on lukittu, muut käyttäjät voivat kirjautua omilla tunnuksillaan sisään napsauttamalla Vaihda käyttäjää. Voit taas jatkaa työskentelyä, kun he ovat lopettaneet omansa.

# Valmiustila

Säästä sähköä laittamalla tietokoneesi lepotilaan, kun et käytä sitä. Jos käytät kannettavaa tietokonetta, Gnome asettaa sen lepotilaan sulkiessasi koneen kannen. Lepotila tallentaa tietokoneen tilan muistiin ja sammuttaa suurimman osan tietokoneen toiminnoista. Lepotila kuluttaa kuitenkin jonkin verran sähköä, mutta kulutus on hyvin alhainen verrattuna koneen päällä pitämiseen.

Siirrä kone valmiustilaan itse napsauttamalla järjestelmävalikkoa yläpalkin oikeasta laidasta. Pidä pohjassa Alt-näppäin ja napsauta Sammuta-painiketta, jonka kuvake esittää nyt keskeytystä. Voit myös vaihtoehtoisesti painaa pitkään sammutuspainiketta.

# Sammutus tai uudelleenkäynnistys

Jos haluat sammuttaa tietokoneesi kokonaan tai käynnistää sen uudelleen, napsauta yläpalkin oikeassa laidassa olevaa järjestelmävalikkoa, ja napsauta avautuvan valikon alaosassa olevaa sammutuspainiketta. Nyt avautuu ikkuna, jossa on valinnat Käynnistä uudelleen ja Sammuta. Valitse haluamasi toiminto.

Jos muita käyttäjiä on kirjautuneena sisään, et ehkä voi sammuttaa tai käynnistää tietokonetta uudelleen, koska se päättäisi muiden käyttäjien istunnot. Pääkäyttäjät voivat tällöin sammuttaa tietokoneen salasanallaan.

Saatat haluta sammuttaa koneen kokonaan, jos olet aikeissa siirtää sitä, eikä käytössä ole akkua, akku on vähissä tai akun varauskapasiteetti on huono. Sammutettu kone käyttää vähemmän virtaa kuin valmiustilassa oleva kone.