Šon Mek Kens
shaunm@gnome.org
Majkl Hil
mdhillca@gmail.com
Ekaterina Gerasimova
kittykat3756@gmail.com
Andre Klaper
ak-47@gmx.net
Otkucajte znake koji se ne nalaze na vašoj tastaturi, uključujući strane azbuke, matematičke simbole, i ukrasne znake.

# Unesite posebne znake

Možete da unesete i da pregledate na hiljade znakova iz većine svetskih sistema pisanja, čak i one koji se ne nalaze na vašoj tastaturi. Ova stranica navodi neke različite načine na koje možete da unesete posebne znake.

# Načini unošenja znakova

# Znakovi

Gnom dolazi sa programom tablice znakova koji vam omogućava vam da nađete i da umetnete neobične znakove, uključujući i emodžije, tako što ćete razgledati kategorije znakova ili potražiti ključnim rečima.

Možete pokrenuti program Znakovi iz pregleda Aktivnosti.

# Sastavni taster

Sastavni taster je poseban taster koji vam omogućava da pritisnete više tastera u nizu da biste dobili poseban znak. Na primer, da upišete e sa naglaskom (é), možete da pritisnete sastavni zatim ' zatim e.

Tastature nemaju posebne sastavne tastere. Umesto toga, možete da odredite jedan od postojećih tastera na vašoj tastaturi kao sastavni taster.

Trebalo bi da ste instalirali program Alat za lickanje na vašem računaru da biste mogli da izmenite ovo podešavanje.

Instalirajte Alat za lickanje

## Odredite sastavni taster

Otvorite pregled Aktivnosti i počnite da kucate Alat za lickanje.

Kliknite na Alat za lickanje da ga otvorite.

Kliknite na jezičak Tastatura i miš.

Kliknite Isključi pored podešavanja Sastavni taster.

U prozorčetu prebacite prekidač na uključeno i izaberite prečicu tastature koju želite da koristite.

Štiklirajte kvadratić tastera koji želite da postavite kao „Sastavni taster“.

Zatvorite prozorče.

Zatvorite prozor Alata za lickanje.

Možete da otkucate mnogo opštih znakova koristeći sastavni taster, na primer:

Pritisnite sastavni zatim ' zatim neko slovo da postavite dugouzlazni naglasak iznad slova, kao što je é.

Pritisnite sastavni zatim ' zatim neko slovo da postavite kratkouzlazni naglasak iznad slova, kao što je è.

Pritisnite sastavni zatim " zatim neko slovo da postavite dve tačke iznad slova, kao što je ë.

Pritisnite sastavni zatim - zatim neko slovo da postavite crticu iznad slova, kao što je ē.

Za još nizova sastavnog tastera, pogledajte stranicu sastavnog tastera na Vikipediji.

# Kodni prikaz

Možete da unesete bilo koji znak Unikoda koristeći samo vašu tastaturu sa brojevnim kodnim prikazom znaka. Svaki znak je određen četvoroznačnim kodnim prikazom. Da pronađete kodni prikaz nekog znaka, pronađite znak u programu Znakovi. Kodni prikaz jesu četiri znaka nakon U+.

Da unesete znak njegovim kodnim prikazom, pritisnite Ktrl Šift U, zatim ukucajte kodni prikaz u vidu četiri znaka i pritisnite Razmak ili Unesi. Ako često koristite znake kojima možete da pristupite na druge načine, možete uvideti da je korisno da memorišete kodni prikaz tih znakova tako da ih možete uneti na brzinu.

# Rasporedi tastature

Možete da učinite da se vaša tastatura ponaša kao tastatura nekog drugog jezika, bez obzira koja su slova odštampana na tasterima. Možete čak i brzo da se prebacujete između različitih rasporeda tastature koristeći ikonicu na gornjoj traci. Da saznate kako, pogledajte .

# Načini unosa

Način unosa proširuje prethodne načine omogućavajući unos znakova ne samo tastaturom već bilo kojim uređajem unosa. Možete da unesete znakove mišem koristeći način pokreta, ili da unesete znakove japanskog pisma koristeći latinsku tastaturu.

Da izaberete način unosa, kliknite desnim tasterom miša preko elementa teksta, i u izborniku Način unosa, izaberite način unosa koji želite da koristite. Ne postoji obezbeđen osnovni način unosa, zato pogledajte dokumentaciju načina unosa da vidite kako da ih koristite.