Ekaterina Gerasimova
kittykat3756@gmail.com 2013
Ryan Lortie
desrt@desrt.ca 2013
Jim Campbell
jcampbell@gnome.org 2014
Mi az a dconf? Hogyan használható a beállítások szerkesztéséhez?
Úr Balázs
ur.balazs@fsf.hu 2018.

# Felhasználó- és rendszerbeállítások kezelése dconf használatával

A dconf a fő beállítási segédprogramok egyike a GNOME-ban. A célja, hogy segítsen a GNOME rendszer- és alkalmazásbeállítások beállításában és kezelésében.

Hogy képet kaphasson a dconf GNOME-on belüli erejéről, létezik dconf kulcs majdnem az összes olyan beállításhoz, amelyre egy felhasználó rákattinthat a GNOME asztalon vagy bármely GNOME alkalmazásban. Ezen túlmenően van néhány olyan rendszer- és alkalmazásbeállítás, amelyet a felhasználói felületről ugyan nem lehet megváltoztatni, de a dconf használatával megváltoztathatók.

Adminisztrátorként ez azt jelenti, hogy a dconf használatának ismerete segíteni fog személyre szabni a GNOME-ot és a GNOME-alapú alkalmazásokat, hogy a legjobban illeszkedjenek egy adott környezet igényeihez.

Egy profil a konfigurációs adatbázisok listája. Egy profilban lévő első adatbázis az írandó adatbázis, és a többi adatbázis csak olvasható. A rendszeradatbázisok mindegyike egy kulcsfájl könyvtárból kerül előállításra. Minden kulcsfájl könyvtár egy vagy több fájlt tartalmaz. Az egyes kulcsfájlok legalább egy dconf útvonalat, valamint egy vagy több kulcsot és a hozzájuk tartozó értékeket tartalmaznak.

Azok a kulcspárok, amelyek egy dconf profilban be vannak állítva, felülbírálják az alapértelmezett beállításokat, hacsak nincs valami probléma azzal az értékkel, amelyet beállított.

# Profilok

Általában azt szeretnénk, hogy a dconf profil egy felhasználói adatbázisból és legalább egy rendszeradatbázisból álljon. A profilnak soronként egy adatbázist kell felsorolnia.

Egy profilban az első sor az az adatbázis, amelybe a változtatások írva lesznek. Ez általában a `user-db:user`, ahol a user annak a felhasználói adatbázisnak a neve, amely általában a ~/.config/dconf fájlban található.

## Minta profil

user-db:user system-db:local system-db:site