Projecte de documentació del GNOME
gnome-doc-list@gnome.org
Comproveu els cables d'àudio i els controladors de la targeta de so.
David Aguilera
david.aguilera.moncusi@gmail.com 2011

# Sento el so entretallat o brunzits quan es reprodueixen sons

Si sentiu espetecs o brunzits quan es reprodueixen sons a l'ordinador, és possible que tingueu un problema amb els cables d'àudio o els connectors, o un problema amb els controladors de la targeta de so.

Comproveu que els altaveus estiguin connectats correctament.

Si els altaveus no estan totalment connectats o si estan connectats al sòcol incorrecte, és possible que escolteu un brunzit.

Assegureu-vos que el cable de l'altaveu / auricular no està malmès.

Els cables d'àudio i els connectors es poden desgastar gradualment amb ús. Intenteu connectar el cable o els auriculars a un altre dispositiu d'àudio (com un reproductor de MP3 o un reproductor de CD) per comprovar si encara sentiu espetecs. Si és així, és possible que hàgeu de reemplaçar el cable o els auriculars.

Comproveu si els controladors de so no són massa bons.

Algunes targetes de so no funcionen bé a Linux perquè no tenen controladors massa bons. Aquest problema és més difícil d'identificar. Intenteu cercar la marca i el model de la targeta de so a Internet, a més del terme de cerca "Linux", per veure si hi ha altres persones que tenen el mateix problema.

Podeu utilitzar la comanda lspci per obtenir més informació sobre la vostra targeta de so.